User:John Miguel Sy

Aking napagtanto na kung ano ang ating aksyon, moral na mayroon tayo, at ating pagtrato sa ibang tao ay nagsisilbing repleksyon ng ating sarili. Magandang araw sa lahat! Ako si John Miguel G. Sy at kung may tatlong salita na tunay na magbibigay sa akin ng deskripsyon, ang mga salita na iyon ay mabait, matiyaga, at may mabuting puso. Salamat sa pangaral, gabay, at leksyon ng aking mga magulang na sina Erlinda G. Sy at Dennis B. Sy. Ngayon, ako at ang aking pamilya ay naninirahan sa Noveleta, Cavite nang ilang taon na. Ngayon na ako ay nasa kolehiyo, tila aking napagtanto na mahirap na makahanap at magkaroon ng oras sa sarili dahil sa rami ng mga aktibidad ngunit, kung ako ay may pagkakataon ay ginagamit ko ang oras na iyon upang gawin ang mga bagay na aking nais gawin. Ang laro katulad ng volleyball at badminton ay ang aking nilalaro, maliban dito, pakikinig ng mga kanta ang isa sa aking hilig. Ako rin ay nagbabasa ng mga libro at ang aking paborito ay ang "Rich Dad Poor Dad" ni Robert Kiyosaki, at ngayon ay kasalukuyan kong binabasa ang "The Subtle Art of Not Giving a F*ck" ni Mark Manson. Kabibili ko lamang din ng libro na "The Little Prince" ni Antoine de Saint-Exupéry na aking susunod na babasahin. Sa mga nakalipas na taon, mula narseri hanggang hayskul, ako ay nagkaroon ng mga medalya ng karangalan tulad ng mataas na karangalan. Maliban dito, ako rin ay isang NC2 Holder at naging isa sa Dean's List noong nakaraang taon habang ako ay nasa Rizal Technological University pa nag-aaral. Dalawang taon pa bago ang pagtatapos sa kolehiyo; malayo pa ako pero malayo na rin pala ako. Kung mayroon leksyon na aking pinakagusto sa lahat, ito iyon, "if you do what's easy, your life will be hard. However, if you do what's hard, your life will be easy.” ika nga ni Les Brown. Ang mga makabuluhan at tunay na benepisyal na leksyon ay palaging nagmumula sa mga mahihirap na sitwasyon. Natutulungan tayo nito upang makita at malaman kung sino nga ba tayo at kung ano ang ating kakayahang hindi pa nakikita nino man. Sa lahat ng sitwasyon, palaging may pananaw. Mahirap man ang sitwasyon, ngunit pwede mo itong mapadali sa iba't ibang paraan. Ang kailangang mo lamang gawin ay buksan ang iyong mga mata, huminga, at sumunod sa agos ng buhay.